Stappe teen staatsamptenaar oor 'kap wittes op' | Maroela Media
Volgens die departement sal "'n interne proses gevolg word" ná een van sy werknemers, Velaphi Khumalo, op Facebook gesê het wittes "moet opgekap en doodgemaak word".
Maroela Media het vroeër berig 'n klag van crimen injuria is teen Khumalo aanhangig gemaak nadat hy op sy Facebook-profiel gesê het wit mense "verdien om soos die Jode opgekap en doodgemaak te word" en dat hy Suid-Afrika wil "reinig van alle witmense soos Hitler met die Jode gemaak het".
Die departement het nie op Maroela Media se navraag vir kommentaar reageer nie, maar wel 'n mediaverklaring uitgereik waarin die departement hom van Khumalo se uitsprake distansieer. "Die rassistiese uitsprake is sy persoonlik sienings en die departement keur nie sulke hatige en ontstellende rasse-aanmerkings goed nie," lui die verklaring.
Faith Mazibuko, die departement se LUR, het verder in die verklaring gesê dat Khumalo se uitsprake in 'n ernstige lig beskou word, asook dat sy sentimente die land agteruit neem en nie dit waarvoor die Gautengse provinsiale regering staan, weerspieël nie. "'n Interne proses is aan die gang om die saak te hanteer."
Intussen het die Suid-Afrikaanse Joodse Raad van Afgevaardigdes hulle ook teen Khumalo se Facebook-kommentaar uitgespreek en gesê hulle sal 'n formele klag by die Menseregtekommissie (MRK) indien.
Khumalo het Dinsdag op sy profiel geskryf hy sal nie om verskoning vra vir sy uitsprake nie en dat hy nie "wit mense sal toelaat om ons te versmoor met hulle haat vir ons oor die afgelope aantal jare nie". Hy het egter laat Woensdagmiddag sy Facebook-profiel verwyder.
Die verskil tussen rassisme van witmense en swartmense is dat wittes mag iemand name noem of iemandvergelyk.
Swart rassisme praat met haat en geweld.
Politieke partye gebruik rassisme om hulle verkiesings veldtog vir die komende verkiesing te baklei. Ek dink dit is 'n baie gevaarlike spelejtie en dit dryf die mense van die land net verder uit mekaar.
Die feite waarop die verkiesing moet gebaseer word moet SLEGS oor diens lewering wees, maar as jy in die hoek is met jou "track record" dan moet jy maar die rassekaart uithaal
Mooi man….sal nou wil sien wat gebeur met hom…..Geen mens het die reg om enige iemand so te haat nie…dit kom altyd terug na jou!!!!!!!!!!!!!
Hier sal net mooi dadels van kom. Die persoon is nie wit nie, dus sal die saak net uitgegooi word of slegs verdwyn. As hy wit was sou die media sy foto vir die volgende 3 dae op hulle voorblad tentoon gestel het, en vertel ht hoe slegte mens is hy nou eintlik……
Hoekom word my kommentaar nie geplaas?
Die stappe wat teen Khumalo geneem word deur n klag teen hom is belaglik weens die erns van sy uitlatings. Waarteenoor n dame wat n verwysing van bobbejane gemaak het haar werk verloor het.